Výsledky  kontrol predaja zábavnej pyrotechniky 
v období záveru roka 2010

Slovenská obchodná inšpekcia ( ďalej len SOI ) ako orgán dohľadu podľa zákona             č. 264/1999 Z. z. o technických požiadavkách na výrobky a o posudzovaní zhody          v znení neskorších predpisov (ďalej len zákon), vykonala v komodite zábavnej pyrotechniky v závere  r. 2010 kontroly dodržiavania ustanovení citovaného zákona      a ustanovení súvisiacich nariadení vlády SR:
•	NV SR č. 485/2008 Z. z. o uvádzaní pyrotechnických výrobkov na trh (platnosť od 1.2.2009), ktoré je implementáciou Smernice Európskeho parlamentu a Rady 2007/23/ES z 23 mája 2007 (smernica Nového prístupu),
•	NV SR č. 398/1999 Z. z. ktorým sa ustanovujú podrobnosti o technických požiadavkách a o postupoch posudzovania zhody na pyrotechnické výrobky v neskoršom znení, ktorého platnosť bola do 31.1.2009  

Z hore uvedeného vyplýva, že sa v kontrolovanom období na trhu SR predávali pyrotechnické výrobky, ktorých zhoda vlastností mohla byť posúdená podľa niektorého z oboch platných nariadení vlády, pretože:
•	certifikáty na pyrotechnické výrobky vydané podľa NV SR č. 398/1999 Z. z. do   31. januára 2009 boli platné a ostávajú v platnosti až do dátumu jej uplynutia (najneskôr však do 4. júla 2017). Autorizovaná osoba SKTC 112  certifikáty vydala s platnosťou na tri roky, to znamená najneskôr do 31. 1. 2012.
•	certifikáty na pyrotechnické výrobky vydané podľa NV SR č. 485/2008 Z. z. boli    a sú platné v zmysle smerníc Nového prístupu na celom území Európskeho hospodárskeho priestoru. 

Nakoľko s účinnosťou od 01. 01. 2008 vstúpil v platnosť zák. č. 577/2007 Z. z. o banskej činnosti, výbušninách a o štátnej banskej správe, ktorý zrušil  Vyhlášku SBU                č. 536/1991 Zb. o pyrotechnických výrobkoch, ako aj kompetencie SOI týkajúce sa kontroly bezpečnosti predaja pyrovýrobkov, inšpektori SOI kontrolovali len náležitostí posúdenia zhody podľa zákona.

Konkrétne bolo úlohou inšpektorov overiť, či  výrobky zábavnej pyrotechniky uvedené na trh a v ponuke trhu mali posúdenú zhodu a vydané vyhlásenie o zhode a či boli správne označené príslušnou značkou zhody a požadovanými údajmi, vrátane vybavenia návodom na používanie a ničenie zlyhaných výrobkov. 

	Výsledky kontroly

Celkom bolo prekontrolovaných 247 prevádzkových jednotiek (PJ). Nedostatky boli zistené v 51 kontrolovaných PJ, čo predstavuje 21 % z celkom prekontrolovaných PJ. 

Výsledky kontrol pyrotechnických výrobkov, ktorých zhoda bola posúdená podľa NV SR č. 398/1999 Z. z. sú uvedené v tabuľke: 

	celkom	
Počet kontrolovaných PJ celkom

-	PJ so zist. nedostatkami - počet
                           - % podiel	213	
	46	
	21	
Zákaz predaja tovaru	
-	počet druhov

-	hodnota EUR	42 	
	2048	
Dobrovoľné opatrenie	
-	počet druhov

hodnota EUR	21	
-		1873	
Uloženie záväzných pokynov 		
za iné nedostatky (počet prípadov)	63	

Najčastejšími dôvodmi uloženia zákazu predaja boli:
•	nedoložené vyhlásenie o zhode na 18 druhov tovarov v hodnote 1128,4 €,
•	nesprávne značenie na 8 druhoch tovarov v celkovej hodnote 652,71 €,
•	chýbajúce návody na použitie a ničenie zlyhaviek pri 3 druhoch tovarov v hodnote 183,10 €,
•	ponuka po dobe spotreby 8 druhov v celkovej hodnote 76,- €,
•	ponuka 5 druhov pyrotechnického výrobku v celkovej hodnote 7,83 € v porušenom obale.

Výsledky kontrol pyrotechnických výrobkov, ktorých zhoda bola posúdená podľa NV SR č. 485/2008 Z. z.. sú uvedené v tabuľke: 

	celkom	
Počet kontrolovaných PJ celkom

-	PJ so zist. nedostatkami - počet
                           - % podiel	34	
	5	
	15	
Zákaz predaja tovaru	
-	počet druhov

-	hodnota EUR	3	
	194	
Dobrovoľné opatrenie	
-	počet druhov

hodnota EUR	2	
-		88	
Uloženie záväzných pokynov 		
za iné nedostatky (počet prípadov)	3	

Dôvodom uloženia zákazu predaja bolo nesprávne označenie pyrotechnického výrobku. 
V 66 prípadoch boli uložené záväzné pokyny na odstránenie nedostatkov, ktoré sa týkali nedodržania základných podmienok predaja, nevydania dokladu o kúpe resp. vydania neúplného dokladu o kúpe, predaja pyrotechnických výrobkov osobám mladším než je povolené  a taktiež chýbajúce cenové informácie.

Záver

V porovnaní s predchádzajúcim rokom, výsledky kontrol a podiel PJ so zistenými nedostatkami preukázali, že situácia v dodržiavaní právnych predpisov pri predaji zábavnej pyrotechniky sa výrazne zlepšila.

Ide o priaznivé konštatovanie vzhľadom na platnosť prechodného obdobia v oblasti postupu posudzovania zhody pyrotechnických výrobkov.

Za zmienku stojí, že v dôsledku súčasnej právnej situácií v oblasti kontroly zábavnej pyrotechniky, SOI vykonala v sledovanom období 29 kontrol v spolupráci s Obvodnými banskými úradmi.

Rizikovosť tejto komodity si vyžaduje pozornosť Slovenskej obchodnej inšpekcie aj ďalšom období.